### 4.      Beslutning om frigivelse af rådighedsbeløb til indkøb af legeredskaber til legepladser

**Åbent**

Sagsnr.: 326-2017-35754       J.nr.: 00.30.08           Dokumentnr.:
326-2017-254273

**Sagstype**

Beslutning.

**Resume og sagens baggrund**

På investeringsoversigten for 2018 er der afsat et
rådighedsbeløb på i alt 0,15 mio. kr. til anskaffelse af legeredskaber til offentlige
kommunale legepladser således, at der er den sikkerhedsstandard og det antal
redskaber på de enkelte legepladser, som legepladsstrategien foreskriver. Der søges
om frigivelse af det samlede rådighedsbeløb på 0,15 mio. kr. til legepladser.

**Indstillinger**

Direktøren indstiller, at der frigives en anlægsbevilling på
i alt 0,15 mio. kr. finansieret af rådighedsrammen til legepladser i 2018.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

"Legepladsstrategi for offentlige legepladser
2014" blev lavet for at sikre en forsvarlig tilstand på 24 registrerede
offentlige kommunale legepladser. Planen angav at 8-12 eksisterende kommunale
legepladser skulle bevares og renoveres. Resten skulle overdrages til grundejerforeninger/borgerforeninger
eller nedlægges.

Følgende legepladser blev udpeget til bevaring og er
renoveret i 2016-17:

· Munkesøens skaterbane, Kalundborg

· Christoffer Toft, Kalundborg

· Loch Ness, [adresse]

· Curt Nilsson, Ugerløse

· Enggårdsvej, [adresse]

· Blachsvej, Jorløse

· Engvejen, [adresse]

· Osvejen, [adresse]

Da legepladserne ved renoveringen var i væsentligt dårligere
stand end ved registreringen 3 år tidligere, var det nødvendigt at bortskaffe
de fleste legeredskaber og nyetablere. Den afsatte økonomi har derfor ikke
kunnet dække det antal legeredskaber pr. legeplads, som legepladsstrategien
foreskriver. Der blev som planlagt også anvendt midler til nedlægning og
fjernelse af en del udlevede legepladser. En enkelt legepladsmatrikel mangler
at blive ryddet op og derudover er administrationen blevet gjort opmærksom på
yderligere et par legepladser opført på kommunale arealer.

*Anvendelse af rådighedsbeløb i 2018*

Det afsatte rådighedsbeløb i 2018 ønskes anvendt til
afslutning af den fastlagte handleplan herunder færdiggørelse af Engvejens
legeplads med et ekstra legeelement samt borde-bænke-sæt på legepladserne hvor
disse mangler.  Derudover anvendes midler til lovliggørelse af de sidste 3
legepladser ved at renovere, fjerne eller overdrage dem til lokale foreninger.

Ved bevillingen til udmøntningen af legepladsstrategi i 2015
blev der ikke afsat penge til afledt drift. Der reserveres 25.000 kr. af
bevillingen i 2018 til løbende reparation og vedligehold i 2018.

I forbindelse med behandlingen af Budget 2019 vil der blive
fremlagt forslag om, at der fra 2019 afsættes et driftsbudget på 25.000 kr.
årligt til den samlede legepladsstrategi.

**Økonomiske konsekvenser**

Der gives en anlægsbevilling på 0,15 mio. kr. til indkøb af
legeredskaber til kommunale legepladser, finansieret af det afsatte
rådighedsbeløb i 2018. Økonomichefen bemærker, at restrådighedsbeløbet herefter
udgør 0 kr.